Vaade Inglisillale ülevalt
Lend Kuradisillast Inglisillani 2021. aasta augustis
**Inglisild** on sild Tartus Toomemäel. See valmis 1816. aastal ja sai oma praeguse kuju 1836. aastal.

Seal asub Tartu ülikooli esimese rektori Georg Friedrich von Parroti mälestusmedaljon koos pühendustekstiga.

Silla all-linna poolsel küljel on ladinakeelne tekst "Otium reficit vires" ('jõudeaeg taastab jõud'). Algselt oli sillal Karl Morgensterni valitud moto "Otio et musis sacrum" ('pühendatud jõudeajale ja muusadele'), see vahetati välja silla remondi käigus kuraator Kraffströmi valitsusajal (teadusasutustele viidanud moto vahetust vaimuvaesema vastu pidas ülikooli raamatukoguhoidja Emil Anders Kraffströmile iseloomulikuks).

Ajalugu
-------

Sild valmis Johann Wilhelm Krause projekteerimisel 1816. aastal. 

Praeguse kuju sai sild 1836. aastal Tartu ülikooli ehituskunsti professori Moritz Hermann von Jacobi projekti järgi.

1913. aastal paigaldati renoveerimise käigus Inglisillale Georg Friedrich von Parroti mälestusmedaljon (autor Constanze von Wetter-Rosenthal) koos pühendustekstiga "Primo rectori universitatis Dorpatensis" ("Tartu Ülikooli esimene rektor"). Samal aastal valmis Toomemäel ka teine, tumedam sild, mis heledale Inglisillale vastandudes sai rahvasuus hüüdnimeks Kuradisild.

Ööl vastu 21. aprilli 2012 sild süüdati.

* Inglisild 1991. aastalInglisild 1991. aastal
* Inglisild 2008. aastalInglisild 2008. aastal
* Inglisild 2013. aastalInglisild 2013. aastal
* Lumesadu Inglisillal 2016. aasta oktoobrisLumesadu Inglisillal 2016. aasta oktoobris

Nimi
----

Levinud seletuse järgi on Inglisilla nimi rahvapärane lühendus vanemast nimest "Inglise sild", mis viitab kas silla stiilile või Inglise stiilis pargile Toomemäel.[*viide?*] Ajaloolase Malle Salupere väitel pole parki kunagi nii nimetatud ja sillal on 19. sajandil olnud mitmesuguseid nimetusi.

Inglisild kunstis
-----------------

* August Matthias Hagen, "Toome sild" (1827–1828)August Matthias Hagen, "Toome sild" (1827–1828)
* Georg Friedrich Schlateri litograafia 1830. aastastGeorg Friedrich Schlateri litograafia 1830. aastast
* Louis Höflinger, "Esimene Toome sild" (1860)Louis Höflinger, "Esimene Toome sild" (1860)

Viited
------

1. 1 2 3  "Otium! | ajakiri.ut.ee". *www.ajakiri.ut.ee*. Vaadatud 16. novembril 2023.
2. ↑  Emil Anders, "Tartu ülikooli raamatukogu kunagise bibliotekaari Emil Andersi mälestused", tlk Aira Võsa, 2012, lk 98
3. 1 2  Inglisild kultuurimälestiste riiklikus registris
4. ↑  Kuradisild kultuurimälestiste riiklikus registris
5. ↑  "Süütamine: Toomemäel põles Inglisild" Postimees, 21.04.2012
6. ↑  Malle Salupere "Kodulinna nägu" Postimees, 18.07.2012

Välislingid
-----------

|  |  |
| --- | --- |
|  | Pildid, videod ja helifailid Commonsis: **Inglisild** |

|  |  |
| --- | --- |
|  | Tsitaadid Vikitsitaatides: **Inglisild** |

* Inglisild kultuurimälestiste riiklikus registris
* Inglisild Turismiweb
* Inglisild andmebaasis "Tartu ilukirjanduses"
* "Tartu raad lubab põlenud Inglisilla võimalikult kiiresti taastada" Tartu Postimees, 21. aprill 2012
* Dorpat.ru: Ангельский мост (Inglisild)

| * v
* r
Tartu sillad |
| --- |
| Sillad üle Emajõe | 
Kroonuaia sild **·**  Vabadussild **·**  Kaarsild **·**  Rahu sild **·**  Turusild **·**  Sõpruse sild **·**  Ihaste sild |
| Ajaloolised sillad | 
Kivisild **·**  Raudsild |
| Sillad Toomemäel | 
Inglisild **·** Kuradisild |
| Muud sillad | 
Riia tänava raudteesild **·** Vaksali sild **·** Variku viadukt |